ddrg/super_eurlex huggingface dataset:
KOMMISSIONENS FORORDNING (EF) Nr. 1574/95 af 30. juni 1995 om fastsættelse af importtold for korn

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 1528/95 (2),

under henvisning til Kommissionens forordning (EF) nr. 1502/95 af 29. juni 1995 om gennemførelsesbestemmelser for produktionsåret 1995/96 til Rådets forordning (EØF) nr. 1766/92 for så vidt angår importtold før korn (3), særlig artikel 2, stk. 1, og

ud fra følgende betragtninger:

I artikel 10 i forordning (EØF) nr. 1766/92 er det fastsat, at ved indførsel af de i nævnte forordnings artikel 1 omhandlede produkter opkræves toldsatserne i den fælles toldtarif, for de produkter, der er omhandlet i artikel 10, stk. 1; i nævnte forordning, er importtolden dog lig med interventionsprisen for disse produkter, forhøjet med 55 % og med fradrag af cif-importprisen for den pågældende sending;

i henhold til artikel 10, stk. 3, i forordning (EØF) nr. 1766/92 beregnes cif-importpriserne på grundlag af de repræsentative priser for det pågældende produkt på verdensmarkedet;

i Kommissionens forordning (EF) nr. 1502/95 er der fastsat gennemførelsesbestemmelser for produktionsåret 1995/96 til forordning (EØF) nr. 1766/92 for så vidt angår importtold for korn;

importtolden gælder, indtil en ny fastsættelse træder i kraft; den forbliver ligeledes i kraft, hvis der ikke foreligger nogen notering for den i bilag II til forordning (EF) nr. 1502/95 omhandlede referencebørs i de to uger forud for den næste periodiske fastsættelse;

for at sikre en korrekt gennemførelse af ordningen for importtold bør de repræsentative markedskurser, der konstateres i en referenceperiode, anvendes ved beregningen af importtolden, for så vidt angår de flydende valutaer;

anvendelsen af forordning (EF) nr. 1502/95 fører til fastsættelsen af importtolden efter bilaget til nærværende forordning -

UDSTEDT FØLGENDE FORORDNING:

Artikel 1

Importtolden for korn som omhandlet i artikel 10, stk. 2, i forordning (EØF) nr. 1766/92 er fastsat i bilag I til nærværende forordning på grundlag af de elementer, der er fastsat i bilag II.

Denne forordning træder i kraft den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 148 af 30. 6. 1995.

(3) EFT nr. L 147 af 30. 6. 1995, s. 13.

BILAG I

>TABELPOSITION>

BILAG II

Elementer til beregning af tolden (perioden 16. 6. 1995 til 29. 6. 1995):

1. Gennemsnit for perioden på to uger forud for fastsættelsesdagen:

>TABELPOSITION>

2. Fragt: Mexikanske Golf-Rotterdam: 11,47 ECU/ton; Great Lakes/St. Lawrence-Rotterdam: 20,42 ECU/ton.

3. Subsidier (Artikel 4, stk. 2, tredje afsnit, i forordning (EF) nr. 1502/95: 5,60 ECU/ton / 6,35 ECU/ton).
RÅDETS FORORDNING (EF) Nr. 1556/95 af 29. juni 1995 om midlertidig suspension af de autonome satser i den fælles toldtarif for en række industrivarer (mikroelektronik og beslægtede områder)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 28,

under henvisning til forslag fra Kommissionen, og

ud fra følgende betragtninger:

Fællesskabets produktion af de i denne forordning omhandlede varer er for tiden utilstrækkelig eller lig nul, og producenterne kan således ikke tilfredsstille behovet i Fællesskabets forarbejdningsindustrier;

det er i Fællesskabets interesse, at de autonome satser i den fælles toldtarif kun suspenderes delvis i visse tilfælde, navnlig når der foreligger en fællesskabsproduktion, og at der foranstaltes fuldstændig suspension i de øvrige tilfælde;

suspensionen af disse autonome toldsatser skal bestemmes af Fællesskabet;

under hensyn til de vanskeligheder, der er forbundet med på kort sigt at vurdere udviklingen i den økonomiske situation inden for de pågældende sektorer med nøjagtighed, bør disse suspensionsforanstaltninger kun være midlertidige, idet deres gyldighedsperiode fastsættes under hensyn til fællesskabsproduktionens interesser -

UDSTEDT FØLGENDE FORORDNING:

Artikel 1

De autonome satser i den fælles toldtarif for de varer, der er opført i bilaget, suspenderes til den sats, der er angivet for hver enkelt af disse varer.

Disse suspensioner gælder:

- fra 1. juli til 31. december 1995 for varerne i tabel I

- fra 1. juli 1995 til 30. juni 1996 for varerne i tabel II.

Artikel 2

Denne forordning træder i kraft den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 29. juni 1995.

På Rådets vegne

J. BARROT

Formand

BILAG

>TABELPOSITION>

>TABELPOSITION>
KOMMISSIONENS FORORDNING (EF) Nr. 1593/95 af 30. juni 1995 om ændring af forordning (EF) nr. 1432/94 for så vidt angår midlertidig tilpasning af visse bestemmelser for indførsel til Fællesskabet af visse svinekøds produkter, med henblik på iværksættelsen af den landbrugsaftale, der er indgået i forbindelse med forhandlingerne under Uruguay-runden

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), særlig artikel 3, stk. 1, og

ud fra følgende betragtninger:

For at tage hensyn til den importordning, der findes for svinekød, og som følger af den landbrugsaftale, der er indgået i forbindelse med de multilaterale handelsforhandlinger under Uruguay-runden, er det nødvendigt at vedtage midlertidige overgangsforanstaltninger for at tilpasse præferenceindrømmelserne i form af delvis fritagelse for importafgiften for visse svinekødsprodukter fra tredjelande;

der er blevet givet indrømmelser i forbindelse med Kommissionens forordning (EF) nr. 1432/94 af 22. juni 1994 om gennemførelsesbestemmelser for svinekød til den importordning, der er fastsat i Rådets forordning (EF) nr. 774/94 om åbning og forvaltning af en række EF-toldkontingenter for oksekød af høj kvalitet, svinekød, fjerkrækød hvede og blandsæd af hvede og rug samt klid og andre restprodukter (2), da importafgifterne erstattes med told fra den 1. juli 1995, er det nødvendigt midlertidigt at ændre disse bestemmelser;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I forordning (EF) nr. 1432/94 ændres ordet »(import)afgift« til »told« hver gang det optræder.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 1995 til den 30. juni 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 349 af 31. 12. 1994, s. 105.

(2) EFT nr. L 156 af 23. 6. 1994, s. 14.
KOMMISSIONENS FORORDNING (EF) Nr. 1503/95 af 29. juni 1995 om fritagelse for visse medlemsstater fra forpligtelsen til at foretage offentlige opkøb af visse arter frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved forordning (EF) nr. 1363/95 (2), særlig artikel 19a, stk. 4, og

ud fra følgende betragtninger:

I Kommissionens forordning (EØF) nr. 1852/85 af 2. juli 1985 om gennemførelsesbestemmelser for medlemsstaternes fritagelse for at foretage offentlige opkøb af visse frugter og grøntsager (3) er det fastsat, hvilke oplysninger medlemsstaterne skal meddele Kommissionen med henblik på efter anmodning fra dem at blive fritaget fra forpligtelsen til at foretage offentlige opkøb i henhold til artikel 19a, stk. 4, i forordning (EØF) nr. 1035/72;

disse oplysninger skal vedrøre dels den andel af hvert af de i artikel 19a i forordning (EØF) nr. 1035/72 omhandlede produkter, der markedsføres via de anerkendte producentorganisationer, og dels disse produkters andel af den høstede produktion på den pågældende medlemsstats område i de foregående tre produktionsår;

medlemsstaterne har meddelt disse oplysninger; de i forordning (EØF) nr. 1852/85 fastsatte betingelser for fritagelse er opfyldt af visse medlemsstater og med hensyn til visse produkter i produktionsåret 1995/96; de medlemsstater, som har anmodet herom, bør derfor fritages fra forpligtelsen til at foretage offentlige opkøb -

UDSTEDT FØLGENDE FORORDNING:

Artikel 1

Nedennævnte medlemsstater fritages i henhold til artikel 19a i forordning (EØF) nr. 1035/72 fra forpligtelsen til at foretage offentlige opkøb af pærer i perioden fra 1. juli til 31. august 1995 og af tomater, ferskner, abrikoser og auberginer i hele sæsonen 1995/96:

Belgien

Danmark

Tyskland

Irland

Luxembourg

Nederlandene

Det Forenede Kongerige.

For Grækenland anvendes undtagelsen kun på pærer i den ovennævnte sommerperiode.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) EFT nr. L 174 af 4. 7. 1985, s. 24.
RÅDETS FORORDNING (EF) Nr. 1537/95 af 29. juni 1995 om fastsættelse for avlsåret 1995/96 af støttebeløbet for silkeorme

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 845/72 af 24. april 1972 om særlige foranstaltninger til fremme af avlen af silkeormelarver (1), særlig artikel 2, stk. 3,

under henvisning til forslag fra Kommissionen (2),

under henvisning til udtalelse fra Europa-Parlamentet (3),

under henvisning til udtalelse fra Det Økonomiske og Sociale Udvalg (4), og

ud fra følgende betragtninger:

I artikel 2 i forordning (EØF) nr. 845/72 bestemmes det, at støttebeløbet for silkeorme, der avles i Fællesskabet, skal fastsættes årligt for at bidrage til at sikre avleren en rimelig indkomst under hensyn til markedssituationen for kokoner og natursilke, den forventede udvikling og importpolitikken;

anvendelsen af ovennævnte kriterier fører til, at støttebeløbet fastsættes som anført nedenfor -

UDSTEDT FØLGENDE FORORDNING:

Artikel 1

For avlsåret 1995/96 fastsættes det i artikel 2 i forordning (EØF) nr. 845/72 omhandlede støttebeløb for silkeorme for hver kasse silkeormeæg, der tages i anvendelse, til 133,26 ECU.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. april 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 29. juni 1995.

På Rådets vegne

J. BARROT

Formand

(1) EFT nr. L 100 af 27. 4. 1972, s. 1. Forordningen er senest ændret ved forordning (EØF) nr. 2059/92 (EFT nr. L 215 af 30. 7. 1992, s. 19).

(2) EFT nr. C 99 af 21. 4. 1995, s. 18.

(3) EFT nr. C 151 af 19. 6. 1995.

(4) EFT nr. C 155 af 21. 6. 1995, s. 21.
RÅDETS FORORDNING (EF) Nr. 1528/95 af 29. juni 1995 om ændring af forordning (EØF) nr. 1766/92 om den fælles markedsordning for korn

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 42 og 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2),

under henvisning til udtalelse fra Det Økonomiske og Sociale Udvalg (3), og

ud fra følgende betragtninger:

Efter at der i forbindelse med de multilaterale handelsforhandlinger under Uruguay-runden er indført en fast importafgift i stedet for den variable importafgift, har indikativprisen ikke længere nogen betydning; denne bør derfor afskaffes;

Rådets forordning (EØF) nr. 1766/92 af 30. juni 1992 om den fælles markedsordning for korn (4) bør derfor ændres -

UDSTEDT FØLGENDE FORORDNING:

Artikel 1

I forordning (EØF) nr. 1766/92 udgår artikel 3, stk. 1.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra høståret 1995/96.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 29. juni 1995.

På Rådets vegne

J. BARROT

Formand

(1) EFT nr. C 99 af 21. 4. 1995, s. 1.

(2) EFT nr. C 151 af 19. 6. 1995.

(3) EFT nr. C 155 af 21. 6. 1995, s. 21.

(4) EFT nr. L 181 af 1. 7. 1992, s. 21. Forordningen er senest ændret ved forordning (EF) nr. 3290/94 (EFT nr. L 349 af 31. 12. 1994, s. 105).
RÅDETS FORORDNING (EF) Nr. 1546/95 af 29. juni 1995 om ændring af forordning (EØF) nr. 2046/89 om fastsættelse af generelle regler for destillation af vin og biprodukter fra vinfremstilling

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), særlig artikel 35, stk. 7, artikel 36, stk. 5, artikel 38, stk. 4, artikel 39, stk. 8, artikel 41, stk. 8, artikel 42, stk. 4, og artikel 79, stk. 2,

under henvisning til forslag fra Kommissionen (2), og

ud fra følgende betragtning:

Ifølge artikel 2, stk. 3, i Rådets forordning (EØF) nr. 2046/89 (3) kan medlemsstaterne bestemme, at producentsammenslutninger sidestilles med producenter ved anvendelsen af obligatorisk destillation, og i stk. 4 i samme artikel 2 er det fastsat, at der forelægges en rapport i den forbindelse; de foreslåede foranstaltninger bør ligge på linje med andre foranstaltninger, Kommissionen snart skal udarbejde, og den i stk. 4 fastsatte frist bør derfor forlænges -

UDSTEDT FØLGENDE FORORDNING:

Artikel 1

Artikel 2, stk. 4, i forordning (EØF) nr. 2046/89 affattes således:

»4. Stk. 3 finder anvendelse indtil den 31. august 1996.

Inden den 31. marts 1996 forelægger Kommissionen Rådet en rapport om anvendelsen af nævnte stykke, eventuelt ledsaget af et passende forslag. Rådet udtaler sig om de foranstaltninger, der eventuelt skal finde anvendelse fra den 1. september 1996.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. september 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 29. juni 1995.

På Rådets vegne

J. BARROT

Formand

(1) EFT nr. L 84 af 27. 3. 1987, s. 1. Forordningen er senest ændret ved forordning (EF) nr. 1544/95 (se side 31 i denne Tidende).

(2) EFT nr. C 99 af 21. 4. 1995, s. 40.

(3) EFT nr. L 202 af 14. 7. 1989, s. 14. Forordningen er senest ændret ved forordning (EF) nr. 1892/94 (EFT nr. L 197 af 30. 7. 1994, s. 44).
KOMMISSIONENS FORORDNING (EF) Nr. 1514/95 af 29. juni 1995 om ændring af forordning (EF) nr. 437/95 om gennemførelsesbestemmelser vedrørende en særlig restitution for udførsel af fjerkrækød til visse tredjelande

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 9, stk. 3, og artikel 15,

under henvisning til Rådets forordning (EØF) nr. 2779/75 af 29. oktober 1975 om almindelige regler for ydelse af eksportrestitutioner for fjerkrækød og kriterierne for fastsættelse af restitutionsbeløbet (3), særlig artikel 7, stk. 3, og

ud fra følgende betragtninger:

I Kommissionens forordning (EF) nr. 437/95 (4), senest ændret ved forordning (EF) nr. 1419/95 (5), er der fastsat gennemførelsesbestemmelser vedrørende en særlig restitution for udførsel af fjerkrækødsprodukter til visse tredjelande;

licenser, der udstedes i henhold til forordning (EF) nr. 437/95, er underlagt bestemmelserne dels i Kommissionens forordning (EØF) nr. 3652/81 af 18. december 1981 om særlige gennemførelsesbestemmelser for ordningen med forudfastsættelsesattester i forbindelse med restitutioner for fjerkrækød og æg (6), senest ændret ved forordning (EF) nr. 1030/95 (7), dels i Kommissionens forordning (EF) nr. 1521/94 af 29. juni 1994 om begrænsning af gyldighedsperioden for eksportlicenser med eller uden forudfastsættelse af eksportrestitutionen (8); de ansøgninger om forudfastsættelsesattester, der blev indgivet den 26. og 27. juni 1995, bør hurtigst muligt tages til følge;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -

UDSTEDT FØLGENDE FORORDNING:

Artikel 1

I artikel 2 i forordning (EF) nr. 437/95 indsættes som stk. 3:

»3. Uanset artikel 4, stk. 1, i forordning (EØF) nr. 3652/81 udstedes forudfastsættelsesattesterne for de ansøgninger, der blev indgivet den 26. og 27. juni 1995 og meddelt Kommissionen senest den 28. juni 1995, kl. 12.00, den 30. juni 1995.«

Artikel 2

Denne forordning træder i kraft den 30. juni 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 77.

(2) EFT nr. L 349 af 31. 12. 1994, s. 105.

(3) EFT nr. L 282 af 1. 11. 1975, s. 90.

(4) EFT nr. L 45 af 1. 3. 1995, s. 30.

(5) EFT nr. L 141 af 24. 6. 1995, s. 8.

(6) EFT nr. L 364 af 19. 12. 1981, s. 19.

(7) EFT nr. L 103 af 6. 5. 1995, s. 36.

(8) EFT nr. L 162 af 30. 6. 1994, s. 47.
KOMMISSIONENS FORORDNING (EF) Nr. 1609/95 af 3. juli 1995 om forsyningsopgørelsen for Azorerne og Madeira for svinekødsprodukter for produktionsåret 1995/96 og om ændring af forordning (EØF) nr. 1726/92

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (1), senest ændret ved forordning (EF) nr. 3290/94 (2), særlig artikel 10, og

ud fra følgende betragtninger:

I Kommissionens forordning (EØF) nr. 1726/92 (3), ændret ved forordning (EF) nr. 2486/94 (4), er der for perioden 1. juli 1992 til 30. juni 1993 fastlagt de mængder avlsmateriale med oprindelse i Fællesskabet, for hvilket der ydes støtte med henblik på udvikling af produktionsmulighederne på Azorerne og Madeira; ovennævnte mængder bør fastsættes for æg og fjerkrækød for perioden 1. juli 1995 til 30. juni 1996, og der skal sørges for, at Fællesskabets andel af forsyningerne opretholdes;

anvendelsen af kriterierne for fastsættelse af EF-støtten på den nuværende markedssituation i den pågældende sektor, især på noteringerne og priserne for disse produkter i den europæiske del af EF og på verdensmarkedet, gør det nødvendigt at støtte Azorernes og Madeiras forsyning med æg og fjerkrækød med de beløb, der er anført i bilaget;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Æg og Fjerkrækød -

UDSTEDT FØLGENDE FORORDNING:

Artikel 1

Bilaget i forordning (EØF) nr. 1726/92 affattes som angivet i bilag til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 1.

(2) EFT nr. L 349 af 31. 12. 1994, s. 105.

(3) EFT nr. L 179 af 1. 7. 1992, s. 99.

(4) EFT nr. L 265 af 15. 10. 1994, s. 10.

BILAG

DEL 1

Levering til Azorerne af avlsmateriale med oprindelse i Fællesskabet i perioden 1. juli 1995 til 30. juni 1996

>TABELPOSITION>

DEL 2

Levering til Madeira af avlsmateriale med oprindelse i Fællesskabet i perioden 1. juli 1995 til 30. juni 1996

>TABELPOSITION>
KOMMISSIONENS FORORDNING (EF) Nr. 1607/95 af 3. juli 1995 om fastsættelse af forsyningsopgørelsen og støtten for levering til De Kanariske Øer af avlskaniner i forbindelse med den ordning, der er fastsat i artikel 4 i Rådets forordning (EØF) nr. 1601/92

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved forordning (EF) nr. 3290/94 (2), særlig artikel 4, stk. 4, og

ud fra følgende betragtninger:

I henhold til artikel 4 i forordning (EØF) nr. 1601/92 er det nødvendigt for produktionsåret 1995/96 at fastlægge de mængder avlskaniner med oprindelse i Fællesskabet, som der ydes støtte for med henblik på udvikling af produktionsmulighederne på De Kanariske Øer;

ovennævnte støtte bør fastsættes for forsyning af De Kanariske Øer med avlskaniner med oprindelse i resten af Fællesskabet; støtten skal fastsættes under hensyntagen til omkostningerne ved forsyning fra verdensmarkedet, De Kanariske Øers geografiske beliggenhed og det prisgrundlag, der anvendes ved udførsel til tredjelande af de pågældende dyr;

de fælles gennemførelsesbestemmelser for forsyningsordningen for De Kanariske Øer vedrørende landbrugsprodukter blev fastsat ved Kommissionens forordning (EF) nr. 2790/94 (3) ændret ved forordning (EF) nr. 2883/94 (4); for klarhedens skyld bør Kommissionens forordning (EF) nr. 2931/94 af 1. december 1994 om fastsættelse af støtten for levering til De Kanariske Øer af avlskaniner inden for rammerne af den ordning, der er fastsat i artikel 4 i Rådets forordning (EØF) nr. 1601/92 (5), ophæves;

i medfør af forordning (EØF) nr. 1601/92 anvendes forsyningsordningen fra den 1. juli; det bør fastsættes, at bestemmelserne i nærværende forordning straks anvendes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Æg og Fjerkrækød -

UDSTEDT FØLGENDE FORORDNING:

Artikel 1

Den i artikel 4, stk. 1, i forordning (EØF) nr. 1601/92 fastsatte støtte for levering til De Kanariske Øer af avlskaniner med oprindelse i Fællesskabet samt antallet af kaniner, der er omfattet af denne støtte, er fastsat i bilaget til nærværende forordning.

Artikel 2

Forordning (EF) nr. 2931/94 ophæves.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 13.

(2) EFT nr. L 349 af 31. 12. 1994, s. 105.

(3) EFT nr. L 296 af 17. 11. 1994, s. 23.

(4) EFT nr. L 304 af 29. 11. 1994, s. 18.

(5) EFT nr. L 308 af 2. 12. 1994, s. 10.

BILAG

>TABELPOSITION>